السلام عليكم ورحمة الله وبركاته. اخواني واخواتي في الله وصلنا للمحطة الاخيرة. وصلنا والله يحب الحل المرتحل. اللي بيوصل لما يوصل لاخر القرآن يرجع يجيبه من اول تاني. لما نخلص الخاتمة دي ان شاء الله نبدأ من الاول تاني بازن الله. ويبقى ده خلاص هي سياسة عمرنا في التعامل مع القرآن. يتلونه حقا
القراءة اللي بحق وحقيقي يا رب نكون نخرج من السلسلة ديت بان احنا نصحح قرايتنا للقرآن شعارات الجزء التلاتين. الجزء التلاتين ده جزء التربية الجزء التلاتين ده جزء البدايات. ده جزء سنة اولى التزام مليان معاني تربوية. اول شعار الم نجعل الارض مهادا والجبال وخلقناكم
ازواجا وجعلنا نومكم وجعلنا الليل وجعلنا النهار. وبنينا فوقكم. ربنا لما كلم ابو جهل وابو لهب ربنا قال لهم بصوا في الكون. يا جماعة بث التدبر دي عبادة زي ما ربنا قال عليها. تبصرة وذكرى. تبصرة بتخلي الاعمى يفتح. وذكرى بتخلي المؤمن قلبه يتشحن بالايمان. عبادة التدبر عبادة احنا مقصرين فيها
رغم ان دي العبادة اللي ربنا اهل بها النبي للنبوة. دي العبادة اللي كل الانبياء لهم بطولات فيها في قصص الانبياء. في القرآن اللي ما لوش علاقة بعبادة مسكين والله يا جماعة. والوقت عبادة تدبر جاي لنا من الغرب الميديتيشن واليوجا طب احنا ليه ما بنتدبرش رغم ان التدبر ده من اعظم العبادات
ده ركن العمود الفقري للتربية. ايات الله القرآنية القرآن وايات الله الكونية. التدبر في الخلق. طيب الم نجعل الارض والجبال نومكم الليل والنهار ده اسمه الابتلاء الدعوي رشاش اتفتح. يعني لما نيجي نشتغل في الدعوة المفروض ما تبقاش فاضي. ما يبقاش ما عندكش غير كلمتين لازم نرتبط بالقرآن
القرآن يملانا بمعاني لما نتكلم يبقى عندنا ثراء دعوي. يبقى عندنا ثروة دعوية طيب قبل التدبر ربنا قال الذي هم فيه مختلفون. الناس واقفة شاكة. ناس ما عندهاش ثوابت ولا عندها يقين في حاجة. طبعت بعد التدبر ان يوم
كان ميقاتا. ان جهنم كانت مرصادا. ان للمتقين مفازا. انا انا يقين يقين يقين. هو ايه اللي حصل ربنا كلمنا الاول عن الكون قبل ما يكلمنا عن الاخرة. كأن ربنا بيقول لنا قبل ما اكلمكم على اللي انتم مش شايفينه هاكلمكم على اللي انتم شايفينه. ولو انتم تدبرتم في الكون اللي انتم شايفينه
هتوقنوا بان ربنا يقدر يعمل اي حاجة في البعث وفي الاخرة. فبعد التدبر جه اليقين انا انا يا اللي عندك شكوك في الدين يا اللي عندك شكوك الشكوك اعظم علاج لها واعظم سبب لمجيء اليقين في القلب هو التدبر في الخلق. وكذلك نري ابراهيم ملكوت السماوات
والارض ليه؟ وليكون من الموقنين انا انذرناكم عذابا قريبا. يا اللي مش مصدق قريب اوي هتشوف. يوم ينظر المرء ما قدمت يداه مش يوم يقرأ. يوم ينظر ده صوت وصورة. انا كنا
هذا كتابنا ينطق عليكم بالحق صوت وينظر المرء ما قدمت يداه صورة. انا كنا نستنسخ ما كنتم تعملون صوت وصورة. يشهده المقربون مش يقرأوا. يشهدوا ده مشاهد. الملايكة سجل لنا الوقتي صوت وصورة. انت هتتفرج على نفسك فيديو يوم القيامة. عشان كده مرحلة تطاير الصحف بعدها فيه اربعين سنة بلا حساب. ولا ميزان. فيه
ايه اقرأ كتابك. كل واحد منا ماسك الكتاب بتاعه. اربعين سنة دول تقريبا عمرك من يوم ما بلغت لحد ما هتموت. يعني كل الفيلم هتتفرج على عمرك مرة يا ترى لما هتتفرجي على عمرك مرة تانية صوت وصورة؟ هيبقى تعليقك ايه ؟ لحزة المعصية. لحزة معصية السر، لحزة ما فتحت المصحف. لحزة ما قمت الليل
لحظة ما بكيت من خشية الله. لحظة ما وقعت في كبيرة. لحظة ما شربت مخدرات. لحظة ما فتحت مقطع اباحي. يا ترى اتفرج على حياتك الوقتي قبل ما تتفرج عليها تاني يوم القيامة. مشاعر مزهلة انا مش قادر اتخيل منزر البشرية. يوم القيامة وحوالي ميتين مليار بني ادم كل واحد وقاعد قدام شاشة
قاعد يتفرج على عمره مرة تانية. وقاعد يتفرج على حياته مرة تانية. يا ترى مشاعر الانسان هتبقى ايه؟ هيبقى احساسك ايه لما تشوفي نفسك بتطيعي؟ طب لما تشوفي نفسك زهقت
وسبت الطاعة. طب لما تشوف نفسك في المعصية طب لما تشوف نفسك قاعد تضيع وقت كده وخلاص وانتم سامدون. قاعد ما بتعملش حاجة وخلاص. بتغدي غافل لاه ما بتعملش حاجة يا ترى هيبقى حالتك ايه ؟ ساعتها لحظات رهيبة. مرحلة رهيبة من مراحل يوم القيامة
والنازعات غرقا والناشطات نشطا. الله! الله! النشاط الرهيب! دي مراحل الطريق الى الله يا جماعة على قول بعض المفسرين. النشاط جه النشاط في العبادة والنشاط في القيام والنشاط في الصيام امتى ؟ لما نزعنا الدنيا واغرقنا في نزعة من قلبنا. يبقى اول معركة لك يا ملتزم يا جديد نزع الدنيا
من قلبك اوعى تأجل مواجهتك مع الدنيا. اوعي تأجلي مواجهتك مع محبوبات الدنيا اللي جوة قلبك. لو قدرت تنزعيها من قلبك اوعي تاجلي. زي واحد لقى شجرة راسخة في الارض جه يشيلها ما عرفش قال السنة الجاية السنة الجاية كانت جدورها جدرت اكتر في الارض وما قدرش يشيلها. التسويف وحش ما تسوفش المعركة اللي بينك
حب الدنيا في قلبك اوراد العبادة هتنزع بها الدنيا من قلبك. حضور الدروس الامينية وسماحها هتنزع بها الدنيا من قلبك. صحبة علو الهمة هتنزع بها الدنيا من قلب حفظ القرآن هتنزع به الدنيا من قلبك. قيام الليل في النص ساعة والساعة اللي قبل الفجر هتنزع به الدنيا من قلبك. هتلاقي نفسك فجأة والناشطات ناشطة. بقيت انسان
نشيط في العبادة والسابحات السبحة بقيت منطلق الى الله بلا عائق لا عاد ظروف ولا امتحانات ولا ابتلاءات بتعطلك. فالسابقات السابقة بقت من اصدق الخلق الى الله. فالمدبرات امر فربنا استعملك في تدبير امور الدين. الف مبروك الطريق الى الاستعمال
واهديك الى ربك فتخشى مفتاح عظيم. من مفاتيح سنة اولى التزام ومفاتيح التربية في الجزء التلاتين. عايز توصل للمقامات القلبية. عايز توصل للخشية الانابة واليقين واهديك الى ربك. معرفة الله. معرفة الاسماء الحسنى. يا ترى سمعت سلسلة من الاسماء الحسنى لحد دلوقتي ولا لأ؟ يا ترى يا جماعة سمعنا قد ايه في الاسماء
وبنسمع قد ايه واهديك الى ربك فتخشى. وما يدريك لعله يزكى. وما يدريك. دي كلمة لكل مربي ما تعرفش ما تعرفش مين اللي ربنا هيبارك فيه. زي واحد بيحب اللي شاطر من اولاده مسلا في المدرسة. ممكن اللي مش شاطر في المدرسة ده اللي بكرة يبقى مليونير. ممكن ده يبقى ابر واحد بك
ممكن ده اللي هيبقى عظيم من العظماء. ممكن ده اللي هيعيش وهيبقى سند لك في كبرك وما يدريك يبقى يا ايها المربي اهتم بكل الاخوة. ما تميزش بين الغني والفقير. ما تميزش بين الاخ واخوه كل مجتهد اهتم به. كل اخ جاءك
يسعى وهو يخشى حقق الاركان التلاتة لطلب التربية جاءك يسعى يسعى مش كسلاتي وهو يخشى مرعوب ان ما يوصلش لربنا اهتم به ما انتاش عارف ابن ام مكتوم ده هو اللي النبي عليه الصلاة والسلام يعني تولى عنه او عبس وكان اعمى طبعا. ابن ام مكتوم طلع صوته حلو وبقى بيأدن ومسك
المدينة تلاتاشر مرة امير مكان النبي عليه الصلاة والسلام لما طلع النبي في الغزوات. ومات وهو رافع الراية في القادسية وما يدريك. ما انتاش عارف مين من الاخوة اللي هيبقى راجل وداعية ويشيل الدين بكرة
فانت عنه تلهى. كلمة جبارة. واما من جاءك يسعى وهو يخشى فانت عنه تلهى ربنا بيقول للنبي كلمة اللهو اللهو ده ان الواحد يعمل حاجة تلهيه عن الحاجة المهمة. فربنا بيقول للنبي الدعوة ما تلهكش عن التربية. اوعى يفتحوا لك ابواب قنوات فضائية
ودروس ويلهوك عن الاخوة. ويلهوك عن الثروة الحقيقية للدنيا ايها الداعية. اوعى دعوتك ودروسك تلهيك عن المقبلين عليك. عن الاخوة اللي عايزين يتربوا التربية هي الثروة الحقيقية. عشان كده النص الاولاني من سورة عبس بيتكلم عن التربية. النص التاني النص التاني قتل الانسان ما اكفره من اي شيء خلق
بقى. طب ليه الدعوة بتزكر بعد التربية دايما واصبر نفسك مع الذين يدعون ربهم بالغداة والعشي التربية. وقل الحق من ربكم. وقل انزل بقى كلم. لانك هتنزل لوحدك تعمل ايه؟ فلازم تربية الاول تربي
رجالة تنزلوا مع بعض الواقع. عمر ما واقع هيتغير بفرض. عشان كده سيدنا يوسف صبر على اخواته ليه؟ لانه مش هيقدر يغير مصر لوحده. فكان بيعمل الخطة دي كلها عشان يغيرهم عشان يشيلوا الدعوة في مصر معه. هو ده الانسان اللي بيفهم قيمة اخوه
بايدي سفرة كرام بررة. دول حملة القرآن في السماء وحملة القرآن في الارض. سفر السفراء لله في الارض طفرة زي الشمس المسفرة اللي بينوروا للناس حياتهم. كرام مرتفعين مش بتوع دناءات ومعاصي سر. بررة يعني من عبادة لعبادة ومن طاعة لطاعة
همتهم عالية في العبادة. القرآن هيغيرك. القرآن هيقلبك. يبقى من معالم سنة اولى التزام في الجزء التلاتين الارتباط بالقرآن. هيخليك زي حملة القرآن في السماء واذا النفوس زوجت من معالم سنة اولى التزام الصحبة. انت مصاحب مين؟ انت ماشية مع مين؟ ازا النفوس زوجت يوم القيامة
ساعة الحشر بقى كل ناس ييجوا مع اللي شبههم زوجت يعني كل واحد ييجي مع اللي شبهه بتوع الايمان ييجوا مع المؤمنين بتوع الدعوة ييجوا مع الدعاة بتوع العلم مع العلماء انت هتيجي مع مين ؟ انت عبادتك توقفك يوم القيامة مع العباد؟ طب طلبك للعلم يوقفك يوم القيامة مع العلماء؟ طب شغلك في الدعوة يوقفك يوم القيامة مع الدعاة
طب جهادك في سبيل الله يوقفك يوم القيامة مع المجاهدين. طب هتقف مع مين ؟ واذا النفوس زوجت من معالم سنة اولى التزام في الجزء التلاتين. الصحبة الصالحة. ذي قوة
عند ذي العرش مكين. ربنا بيوصف جبريل بيقول ايه اللي اداه مكانة؟ ايه اللي خلى عند زي العرش مكين؟ ايه اللي خلى له مكانة عند الله؟ ذي قوة، قوته في الدين
يبقى من معالم الالتزام لازم تبقى قوي. لازم القوة في الالتزام. طالب السانوية العامة بيزاكر سبعتاشر ساعة في اليوم عشان شهادة. عشان الشهادة عشان مرحلة في حياته انت همتك في الدين ايه؟ همتك في العبادة قد ايه؟ يبقى دي الهمة في عبادة الله ذي قوة عند ذي العرش مكين. قوتك في الدين
في القرآن قوتك في قيام الليل. قوتك في الدعوة الى الله. قوتك في حفظ القرآن. قوتك في اوراد العبادة. هي اللي هتديك انا عند الله سبحانه وتعالى ويل للمطففين. المطفف مش بس اللي بيغش في خمسة جرام في الميزان. المطفف ده دايما اللي بيكيل بمكيالين. اللي بيتعامل بمكيالين. الاية
ربنا نزلها لمين؟ اه للوحشين. الاية دي هي اول اية نزلت في المدينة المنورة. اول اية النبي دخل المدينة بويل للمطففين. النبي دخل المدينة بيقول لهم اوعوا تاكلوا بمكيالين. اوعوا تغشوا في تجارة. اوعى دي من اركان اولى التزام. اوعى تحضر الدروس للدعاة والشيوخ وتخرج برة
وفي تجارتك تبقى خاين وما انتاش امين وما تسلمش الحاجة للناس في مواعيدها. فتحطم صورة الدين عند الناس بسبب سلوك الملتزم. اوعى تبقى عبادة وسماع من غير سلوك واخلاق. من اركان سنة اولى التزام. تعديل سلوكك واخلاقك. وتعديل مقاييسك في الحياة. وانك ما تكيلش بمكيالين ابدا ابدا
يسقون من رحيق مختوم رحيق. الرحيق ده لعصير الخلاصة. الناس عايزة الدنيا تبقى رحيق. والدنيا عمرها ما هتصفى ولا هتخلص. ما فيش رحيق غير في الاخرة ختامه مسك وفي ذلك فليتنافس المتنافسون وفي ذلك
تقديم للاختصاص. يعني في الاخرة مش في الدنيا. اهل الدنيا بيتنافسوا في الدنيا. انتم يا طلاب سنة اولى التزام. انت يا طالبة التربية. انت يا طالب الوصول الى الله في
لذلك بقى ده سكتكوا سكة الدار الاخرة. فليتنافس التنافس ده لما يكون نهائي كاس العالم. والفرقتين هيموتوا بعض. نفسيتهم هتتقطع. اللي هيشوف الكاس في ايد غيره هينفسن هيموت. نفسيته هتذهب حسرات. اهي دي. تغيير مجرى طموح النفس. من اصول سنة اولى التزام
من اصول الوصول الى الله يا راغبي الوصول الى الله وراغبي التربية بالقرآن. لازم مجرى طموح نفسيتك تتغير. لازم احلام يقزتك تتغير. لازم احلامك تبقى انك فرصة لربنا انك تشتغل في الدعوة ان الدين يعود للواقع. ان الصف الاسلامي يلتحم ويتعاون ويتناصر في الدعوة الى الله. ان كل الدعاء الى الله يبقوا كل
دعوات الاسلامية تبقى على فكرة هزه سبيلي ادعو الى الله. ونغير الدنيا بالدعوة والتربية. هي دي. وفي ذلك فليتنافس. المتنافسون نفسيتك لازم تتغير. اوعى ما تاخدش حرب التربية النفسية. نفسك هي الجبل اللي بينك وبين ربنا فيا اللي عايز توصل لربنا لازم
تقوم نفسيتك انك كادح الى ربك كدحا فملاقيه. الكل بيتعب الى ربك فمه لطيفاه فورا فورا قريب اوي هتاخد ثواب كل اللي انت بتعمله ما تتعبش ما تستحسرش. ما تفترش قريب اوي سواب ربنا للسالكين الى الله قريبين اوي. فملاقيه هتاخد كل ثواب
اللي انت تعبته لتركبن طبقا عن طبق. الله لتركبن طبق اطباق الاخرة هي مراحل الدار الاخرة. يعني القبر طبق. البعس طبق. الميزان طبق. العرض على الله طبق. الصراط طبق. طب
مراحل الاخرة اطباق ليه؟ لانها نسخة طبق الاصل من اللي انت عملته في الدنيا. يعني نفس اللي انت عملته في الدنيا هتاخده نسخة طبق الاصل في وعلى الميزان. شف انت عايز ربنا يعاملك ازاي في الاخرة اللي انت هتعمله النهاردة هتتعامل به نسخة طبق الاصل. لتركبن لان مراحل الدار الاخرة زي اللي راكب قطر
ما فيش حاجة اعدي اسمها عدي على محطة واسيب محطة هتركب كل المحطات. ما فيش حاجة اسمها ينفع ما ادخلش القبر. ينفع ما اعديش من على الصراط؟ ينفع ما ادخلش عرض على الله
ينفع ما تتوزنش اعمالي عشان ما اعرفش وزني الحقيقي. ينفع ما ادخلش قنطرة واتحاسب على مظالم العباد. ما ينفعش لتركبن هتعدي عليها محطة محطة طبقا عن طبق وعندي تفيد ان المسافة ما بين الطبقات ما فيش مسافة اصلا طبقا عن طبق ورثته كابرا عن كابر. يعني كل اجدادي
ما فيش واحد في النص كان فقير. طبقا عن طبق يعني تيجي تفوق من البعس تلاقي الحشر. تيجي تخلص الحشر تلاقي تطاير الصحف. تيجي تخلص تطاير الصحف تلاقي الميزان. تيجي تخلص الميزان تلاقي
العرض تيجي تخلص العرض تلاقي السيارات تيجي تخلص الصراط تلاقي القنطرة طبقا عن طبق الاخرة رهيبة. وفي نفس الوقت طبقا عن طبق دي طبقية المؤمنين. ان ربنا هيرقك في الطبقة هتفضلوا تعلو طول ما انتم ماشيين في طريق الدين. طول ما انتم بتجاهدوا في اعمال الجزء التلاتين اعمال سنة اولى التزام. هتفضلوا تعلو
في لوح محفوظ. اخر اية ربنا ختم بها سورة البروج. بعد ما جاب بقى النار ذات الوقود وحرق المؤمنين في الاخر في لوح محفوظ. الدين فضل المؤمنين نالوا الشهادة ودخلوا الجنة والدين اتحفظ. مش هتقدروا تقضوا على الدين يا اهل الباطل. يبقى دي من معالم التربية. الثقة ان المنهج ده هيستمر
مهما احنا كملنا او ما كملناش انه لقول فصل. ده التعامل مع القرآن. القرآن لازم لما تسمع اياته تفصل في حياتك تاخد قرار فاصل. افصل بقى للدين بقى. فيه فرق بين الحماس للدعوة والفصل للدعوة. فيه فرق بين الحماس للتدين والفصل للتدين. افصل لطريق ربنا. افصلي بقى خدي القرار الفاصل
عن الدنيا وانطلقي الى الله خلاص. انه لقول فصل يخلي حياتك تفصلي وتاخدي قرارات فاصلة بعدها وما هو بالهزل التعامل القرآن ده مسرحية هزلية يا جماعة لازم نتعامل مع القرآن صح. فمهل الكافرين امهلهم رويدا. رويدا. دي من معالم التربية. رويدا
واحدة الواقع مش هيتغير مرة واحدة. الدنيا مش هتتقلب مرة واحدة. ربنا له سنن في الحياة. اصبر وربنا هيغير الواقع. الاستعجال اكتر حاجة بتدمر الطريق. سبح اسم ربك الاعلى. مش سبح ربك. سبح اسم ربك. ارتبط بالاسماء الحسنى
ودي من معالم التربية العظيمة الخطيرة عاملة ناصبة. فيه ناس اشتغلت وعملت وفي الاخر هتنصب يوم القيامة وتترمى في النار. اوعى يبقى مجهودك غلط. طب ازاي ما اشتغلش وفي الاخر الاقي شغلي وبال علي. اشتغلت بس في بدعة. اشتغلت بس في رياء. ارتبط باهل العلم. الارتباط باهل العلم من اعظم اركان
تربية ومن اعظم اسباب سنة اولى التزام ومن اعظم اسباب الوصول الى الله سبحانه وتعالى. فلا اقتحم العقبة وما كما العقبة فك رقبة او اطعام في يوم ذي مسغبة. الاعمال الخيرية. من اركان الوصول الى الله وسنة اولى التزام الاعمال الخيرية. فلا اقتحم العقبة. العقبة
هو الطريق الواعر في الجبل والاقتحام هو رمي النفس بلا روية. دخول بيئة الايمان. اقتحام العقبة هو ايه؟ ثم كان من الذين امنوا من الذين امنوا دخل الايمان دخول دار الارقى بابن ابي الارقم لازم ترتبط ببيئة الايمان. ولازم تشتغل في الاعمال الخيرية ولازم تبقى وسط الصحبة الصالحة. ولازم ترمي نفسك في
امر الله من غير ما تفكر لان احيانا الحسابات هي اللي هتضيع لك علاقتك بربنا سبحانه وتعالى. قد افلح من زكاها لازم تواجه التربية فسنيسره لليسرى. ربنا هييسر لك الطريق لما انت لما صدق بالحسنى صدق بالحسنى صدق ان سبب تيسير الدنيا وتيسير
العبادات الحسنى اللي هي العبادات. يبقى كل ما يقينك هييجي ان كثرة العبادة واوراد العبادة هي سبب نوال المنى في الدنيا وفي الاخرة ربنا كل حاجة وهييسر لك طباعك. وهييسر لك الطريق للجنة. يبقى العبادات واوراد العبادات دي اعظم حاجة توصلك لربنا
الضحى والليل اذا سجى الضحى جهد النهار في الدعوة. الليل اذا سجى جهد الليل في العبادة. ما ودعك ربك وما قلى. خليك عالي الهمة ليل نهار انت في العبادة والدعوة فاذا فرغت فانصب يقول الالوسف رح المعاني. كلما فرغت من عمل فانصب في العمل الذي يليه. شفتم علو الهمة يا جماعة؟ شفتم
الجزء التلاتين بيقول ايه؟ ليلة القدر خير من الف شهر. ليلة مع القرآن احسن من الف شهر. مع الديموقراطية والليبرالية والعلمانية. ليلة مع القرآن احسن من الف في شهر مع المناهج الارضية خليك من اهل القرآن. اقرأ وربك الاكرم. اقرأ. اقرأ وكل ما هتقرا. كل ما هتقرب من ربنا. السورة اللي اولها
قلها اقرأ اخرها اسجد واقترب. مش هتقدر تسجد ولا تقترب ولا تعبد ولا توصل لربنا. من غير اقرأ والارتباط بالقرآن هو ده. هو ده القرآن يا جماعة فوسطنا به جمعا توسط جموع الدعاء. توصت جموع المجاهدين. اوعى تعيش في الضل. اوعى تعيش على الطرف. اوعى تعيش على الحرف. خليك دايما في وسط
الاحداس خليك دايما في قلب الاحداس شفتم جزء التلاتين بيقول ايه ؟ شفت الجزء التلاتين بيربي على ايه ؟ فوصفنا به جمعا. دايما خليك في القلب ما تخافش من الموت
في ايد ربنا. دايما خليك في قلب الدعوة. دايما خليك في قلب الشباب الفاسد تدعوهم. خليك في قلب المعركة ابن تيمية كان يقول في حرب التتار لامير الجيوش اوقفني موقفا
الموت وقفني في قلب الاحداس. دايما خليك بطل هو ده السمرة اللي بيخرجها الجزء التلاتين. الهاكم التكاثر حتى زرتم المقابر. فضلتم ملهيين وضايعين وتايهين لحد ما روحتوا تزوروا المقابر ساعتها فقتوا التدبر في المقابر من اعظم اركان سنة اولى التزام ومن اعظم اركان
الوصول الى الله سبحانه وتعالى والعصر. العصر الزمن حاسب نفسك على الزمن. حاسب نفسك على الوقت وتواصوا بالحق وتواصوا بالصبر لازم توصي الناس والناس توصيك. لازم تبقى وسط صحبة ايمانية. كلام جبار وكلام عظيم. وكلام منور في الاخر اخر تلات سور في القرآن
قال لازم نقف معهم سورة الاخلاص. الله الصمد. الله الصمد. شفناها في ازمة كورونا. الشوارع كلها خراب في العالم. ربنا ما بيتغيرش. الدنيا كلها بتتغير الا الله. كل حاجة بتتغير. انت وانت صغير كان حلمك تجيب عجلة. الوقت حلمك تجيب عربية. شوية وهيبقى حلمك كرسي تقعد عليه. ربنا يحفظنا نسأل الله اليقين
والعافية لاخر لحزة في اعمارنا. الله الصمد الوحيد اللي ما بيتغيرش هو ربنا. الدنيا كلها بتتغير. مشاعر الناس تجاه قلبك بتتغير. خليك مع الصمد. خليك مع الثابت بتخليك مع اللي ما بيتغيرش. الله الصمد. اصمد في عبادة ربنا. خليك صامد. ما تخليش الدنيا تزلزلك ولا تزعزعك عن عبادة ربنا. الله الصمد. الله
يصمد اليه في الحوائج. عشان كده مش ربنا الصمد اللي بنصمد اليه في الحوائج. فجت سورة الفلق قل اعوذ برب الفلق من شر ما خلق ومن شر غاسق اذا وقب. ومن شر النفاثات في العقد. ومن شر حاسد اذا حسد. من شر ومن شر ومن شر ومن شر. الشر الشر كتير قوي في الدنيا
الدنيا مليانة شرور، الدنيا مليانة مصايب. ما لكش نجاة غير الصمد. هو الواحد قل اعوذ برب الفلق. اللي فلق ظلام الليل بنور النهار. يقدر كل زلمات حياتك بالنور من عنده الدنيا مليانة شر وما فيش امل غير في الله. سورة الناس اخر سورة قل اعوذ برب الناس. ملك
في ناس تلاقي ناس من شر الوسواس الخناس يبقى في شر تاني. اخطر من كل الشرور اللي فاتت. شر شياطين الانس والجن من الجنة والناس ويختم القرآن دي صورة الناس
كما افتتح بسورة الفاتحة قل اعوذ برب الناس توحيد ربوبية ملك الناس توحيد اسماء وصفات اله الناس. توحيد الوهية كما فتح القرآن بانواع التوحيد التلاتة. الحمد لله توحيد الوهية يا رب العالمين توحيد ربوبية. الرحمن الرحيم توحيد اسماء وصفات. كما افتتح القرآن بالتوحيد الكامل. اختتم القرآن بالتوحيد الكامل. لازم
عشان تنتفع بالقرآن يبقى انت داخل بتوحيد واخلاص. وعشاء ولازم تخرج من القرآن بالتوحيد الكامل والاخلاص. واول القرآن توسلت الى الله الوحيد الكامل من اجل طلب الهداية. اهدنا الصراط. واخر القرآن توسلت الى الله بالتوحيد الكامل من اجل طلب الوقاية. من شر الوسواس اللي واقف لك على الصراط
تكامل اعجاز كلام ربي كلام ربي. هو ده القرآن يا جماعة. خلصنا اني انست نورا. خلصنا الجزء الاول بازن الله سلسلة اني انست نورا. خلصنا الوقفة الاولى مع ختمة صح. خلصنا الوقفة الاولى مع الشعارات القرآنية وبصمات النور. القرآنية على قلوبنا
هذه السلسلة الطيبة المباركة اللي اسأل الله ان ينفعنا جميعا بها. اسأل الله انه يغير حياتنا بسببها. اسأل الله ان يبارك فيها وان ينفع بها في الارض اسأل الله ان تكون سبب في ان الامة تصحح طريقة قرائتها للقرآن. وان الامة تصحح علاقتها بالقرآن. وان احنا فعلا نعيد اكتشاف القرآن نكتشف
دوره الحقيقي انه مش مجرد كتاب الحرف فيهم عشر حسنات. ده روشتات لانقاز كل حياتنا. فتلقى ادم من ربه كلمات تلقى واحد بيغرق وتلقى طوق نجاة. ادي الكلمات اهي ما بنتلقهاش ليه ؟ بكلمات فاتمهن قال اني جاعلك للناس اماما. ابراهيم لما تلقى كلمات الله
ربنا خلاه امام. كلمات الله ايه ؟ ليه ما بنتلقهاش ؟ احنا كمان وبنتونها عشان ربنا يصطفينا ائمة للبشرية. ان في هذا لبلاغا اي في هذا القرآن هو ده اللي هيوصلنا هو ده بلاغ هو ده البلاغ. هو ده اقرأ وارقى فان منزلتك عند اخر اية كنت تقرأها ده اسانسير الفردوس
الاعلى. القرآن كلام الله. كلام الله المجيد والقرآن المجيد. يا ترى هنتغير علاقتنا بقراءة القرآن ولا لأ ؟ هيتغير علاقتنا القرآن ولا لأ ؟ هنبقى من اهل قيام الليل بالقرآن ونرتل القرآن ترتيلا ولا لأ ؟ هنبقى من ناشئة الليل اللي نشأوا في مدرسة قيام الليل بالقرآن ولا لأ
هنفهم دور القرآن ونبقى دعابة القرآن. يا ترى هنحقق فاستمسك بالذي اوحي اليك. هنستمسك بكلام الله وبكلام القرآن. هندعو بالقرآن واطلب علم التفسير. وهننزل نكلم الشباب في القهاوي بالقرآن وفي كل مكان. وهنعبد ربنا بالقرآن وفي النوازل هنواجهها بان احنا
ارشد بالقرآن واعتصموا بحبل الله. نجتكم في النوازل هو حبل الله. هو القرآن هو الحبل اللي ايد. طرف بايد وطرف بايد الله سبحانه وتعالى يلا يا اخواني في الله ندعي ربنا
واول ما اخلص الحلقة اللي تابع معي الشهر كله ينزل يسجد لله شكر. انا اول ما اخلص الحلقة ان شاء الله هنزل اسجد لله شكر بازن الله سبحانه وتعالى. اللهم
ان عبيدك بنو عبيدك بنو امائك نواصينا بيدك ماض فينا حكمك عدل فينا قضاؤك نسألك بكل اسم هو لك سميت به نفسك او انزلته في كتابك او علمته احدا من خلقك. او استأثرت به في علم الغيب عندك. ان تجعل
القرآن العظيم ربيع قلوبنا ونور صدورنا وجلاء احزاننا وذهاب همومنا. اللهم ارحمنا بالقرآن واجعله لنا اماما وهدى ونورا. اللهم ارزقنا حفظ القرآن في صدورنا. اللهم اجعلنا من اهل القرآن. اللهم مسكنا بالقرآن
حطان القاك. اللهم اجعلنا ممن يمسكون بالكتاب واقاموا الصلاة. يا رب اللهم اللهم زدنا ولا تنقصنا واكرمنا ولا تهنا واعطنا ولا تحرمنا واثرنا ولا تؤثر علينا. وارضنا وارض عنا. اللهم اجعلنا من اهل القرآن. اللهم فهمنا
سؤال علمنا القرآن. اللهم فقهنا في الدين وعلمنا التأويل. رب زدنا علما. اللهم انفعنا بما علمتنا وعلمنا ما ينفعنا نعيمة اللهم انا نسألك من الخير كله. عاجله واجله ما علمنا منه وما لم نعلم. ونعوذ بك من الشر كله عاجله واجله
ما عنا منه وما لم نعلم. اللهم اهدنا وسددنا. اللهم نور قلوبنا بالقرآن وزكي نفوسنا بالقرآن. وايدنا بروح منك اللهم اهدنا بنور القرآن واجعل لنا نورا نمشي به في الناس. يا رب العرش الكريم. اللهم انا نسألك اليقين والعافية
اسألك اليقين والعافية. نسألك العافية وتمام العافية ودوام العافية. والشكر على العافية. يا رب اللهم انصرنا القرآن اللهم اجعلنا دعاة اليك بالقرآن. اللهم اجمع لنا الدعوة والقرآن. اللهم استعملنا ولا تستبدل بنا
يا اكرم الاكرمين يا ارحم الراحمين. اللهم امين. اللهم امين. سبحانك اللهم وبحمدك اشهد ان لا اله الا انت. استغفرك واتوب اليك. الحمد لله. الحمد لله الذي بنعمته تتم الصالحات. يا رب دايما يا رب
دايما مع القرآن يا رب دايما بالقرآن يا رب دايما في طريقنا الى القرآن وفي طريقنا مع القرآن. اللهم مسكنا بالقرآن حتى نلقاك كل سنة وانتم طيبين والف مبروك للي كمل معي الخاتمة الصح
من اول سورة الفاتحة حتى سورة الناس. جزاكم الله خيرا